ZAPISNIK
6. (šeste) sjednice Vijeća Mjesnog odbora Sopot,
održane 22. studenog 2021.

Sjednica se održava u prostoru mjesne samouprave u Sopotu, Ulica Viktora Kovačića 5, s početkom u 18:00 sati.
Nazočni članovi Vijeća: Ramona Antić, Robert Brukec, Mladen Devčić, Milivoj Đilas, Iver Gredelj-Kovačić, Danijel Ljuboja, Štefica Muhvić, Branka Rimac, Miroslav Tovarloža
Predsjednik Vijeća konstatira da je nazočno 9 članova od ukupno 9 članova Vijeća, što znači da Vijeće može pravovaljavno odlučivati, te otvara nastavak sjednice.

USVAJANJE ZAPISNIKA
Vijeće Mjesnog odbora Sopot jednoglasno je usvojilo zapisnik s 5. (pete) sjednice.
Vijeće bez rasprave i jednoglasno utvrđuje

DNEVNI RED
1. Izmještanje/uklanjanje živice uz ogradu Ehrlichova/Građevinski školski centar
– zaključak, donosi se
2. Obnova dotrajalih sprava na dječjim igralištima u kvartu – zaključak, donosi se
3. Projektna dokumentacija parcela 840/1 za parking u drvoredima – zaključak, donosi se
4. Problem glomaznog otpada Šenova ulica – zaključak, donosi se
5. Prijedlog zaključka o izmjeni Financijskog plana MO Sopot za 2021. godinu
– zaključak, donosi se
6. Prijedlog za Plan prioriteta komunalnih aktivnosti Gradske četvrti Novi Zagreb-istok za 2022. godinu – zaključak, donosi se
7. Davanje mišljenja na prijedlog Programa asfaltiranja nerazvrstanih cesta I. reda u Gradu Zagrebu za 2022. godinu – zaključak, donosi se
8. Pitanja, prijedlozi i obavijesti

Ad. 1. Izmještanje/uklanjanje živice uz ogradu Ehrlichova/Građevinski školski centar
Nakon uvodne riječi, otvara se rasprava o izmještanju, odnosno uklanjanju, živice uz ogradu Ehrlichova/Građevinski školski centar. S obzirom da je živica u lošem stanju, te da ju je zbog lokacije vrlo teško održavati, Vijeće smatra da ju je potrebno ukloniti. Vijeće jednoglasno (9 „za“) donosi

ZAKLJUČAK
o uklanjanju živice uz ogradu Erhlichova/Građevinski školski centar
1. Vijeće Mjesnog odbora Sopot raspravljalo je o uklanjanju živice uz ogradu Erhlichova/Građevinski školski centar.

2. Vijeće Mjesnog odbora Sopot predlaže uklanjanje živice uz ogradu Erhlichova/Građevinski školski centar iz sredstava redovnog održavanja.

3. Ovaj zaključak dostavlja se Gradskoj četvrti Novi Zagreb-istok, Zagrebačkom Holdingu Podružnici Zrinjevac i Gradskom uredu za prostorno uređenje.


Ad. 2. Obnova dotrajalih sprava na dječjim igralištima u kvartu
Nakon uvodne riječi, otvara se rasprava o dotrajalim spravama na dječjim igralištima u Sopotu. S obzirom da 4 dječja igrališta na području Sopota nisu u skladu s današnjim zahtjevima struke, te se stoga ne koriste, Vijeće smatra da je potrebna izrada projektne dokumentacije za njihovu obnovu. Vijeće jednoglasno (9 „za“) donosi

ZAKLJUČAK
o obnovi dotrajalih sprava na dječjim igralištima
u Sopotu

1. Vijeće Mjesnog odbora Sopot raspravljalo je o obnovi dotrajalih sprava na dječjim igralištima u Sopotu.

2. Vijeće Mjesnog odbora Sopot predlaže izradu projektne dokumentacije za dječja igrališta na sljedećim lokacijama - Zemljakova 1-9, Milovana Kovačevića 1-9, Viktora Kovačića 20-26, Ostrogovićeva 1-7.

3. Ovaj zaključak dostavlja se Gradskoj četvri Novi Zagreb-istok i Zagrebačkom Holdingu, podružnici Zrinjevac.

Ad. 3. Projektna dokumentacija parcela 840/1 za parking u drvoredima
Nakov uvodne riječi, otvara se rasprava o problemu parkinga u Sopotu. Zbog nedostatka parkirnih mjesta u Sopotu, Vijeće smatra da je parcelu 840/1 potrebno pretvoriti u parking s gustim drvoredom. Vijeće jednoglasno (9 „za“) donosi


ZAKLJUČAK
o projektnoj dokumentaciji parcela 840/1 za parking s drvoredima
1. Vijeće Mjesnog odbora Sopot raspravljalo je o projektnoj dokumentaciji parcela 840/1 za parking s drvoredima.

2. Vijeće Mjesnog odbora Sopot predlaže izradu projektne dokumentacije parcela 840/1 za parking s drvoredima.

3. Ovaj zaključak dostavlja se Gradskoj četvri Novi Zagreb-istok i Gradskom uredu za prostorno uređenje, izgradnju Grada, graditeljstvo, komunalne poslove i promet.

Ad. 4. Problem glomaznog otpada Šenova ulica
Povodom molbe građana, Vijeće jednoglasno (9 „za“) donosi

ZAKLJUČAK
o problemu glomaznog otpada u Šenovoj ulici
1. Vijeće Mjesnog odbora Sopot raspravljalo je o problemu glomaznog otpada u Šenovoj ulici.

2. Vijeće Mjesnog odbora traži da se ukloni divlje odlagalište glomaznog otpada preko puta kućnog broja 10 u Šenovoj ulici.

3. Ovaj zaključak dostavlja se Gradskoj četvrti Novi Zagreb-istok i Zagrebačkom Holdingu Podružnici Čistoća.

Ad. 5. Prijedlog zaključka o izmjeni Financijskog plana MO Sopot za 2021. godinu
Vijeće jednoglasno (9 „za“) donosi


ZAKLJUČAK O IZMJENI FINANCIJSKOG PLANA
Mjesnog Odbora Sopot za 2021.

Članak 1.
U financijskom planu Mjesnog odbora Sopot za 2021. , članak 1. mijenja se i glasi:

„PRIHODA:									884.957,00 KN
RASHODA:									884.957,00 KN“
Članak 2.
Članak 2. mijenja se i glasi:
	„Prihodi i rashodi iz članka 1. Plana su:

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	884.957,00

	6711
	PRIHODI ZA FINANCIRANJE RASHODA POSLOVANJA
	884.957,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	884.957,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	757.557,00

	 
	ODRŽAVANJE JAVNIH ZELENIH POVRŠINA
	441.112,00

	 
	ODRŽAVANJE NERAZVRSTANIH CESTA
	316.445,00

	3291
	NAKNADE ČLANOVIMA VIJEĆA MJESNOG ODBORA
	119.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	8.500,00


“

Članak 3. 
Ovaj Zaključak će biti objavljen na oglasnoj ploči u sjedištu Mjesnog odbora.


Ad. 6. Prijedlog za Plan prioriteta komunalnih aktivnosti Gradske četvrti Novi Zagreb-istok za 2022. godinu
Vijeće jednoglasno (9 „za“) donosi

ZAKLJUČAK
o prijedlogu prioriteta za Plan komunalnih aktivnosti 
Gradske četvrti Novi Zagreb - istok za 2022. godinu

1. Vijeće Mjesnog odbora Sopot raspravljalo je o prijedlogu prioriteta za Plan komunalnih aktivnosti Gradske četvrti Novi Zagreb-istok za 2022. godinu.

2. Vijeće Mjesnog odbora Sopot predlaže da se u Plan komunalnih aktivnosti Gradske četvrti Novi Zagreb-istok u 2022. godinu uvrste sljedeće akcije na području Mjesnog odbora Sopot:



	
	Lokacija
	Opis radova

	1.
	Ulica Viktora Kovačića – Turinina ulica – Pičmanova ulica
	Obnova nogostupa, okoliš

	2.
	Potočnjakova ulica
	Izrada projektne dokumentacije parcela 840/1 za parking s drvoredima

	3.
	Srednišnji park „Krug“
	Obnova središnje staze

	4.
	Zemljakova ulica
	Izgradnja nogostupa uz ogradu Sportsko rekreacijskog centra Sopot prema Islandskoj ulici

	5.
	Ehrlichova ulica/Građevinski školski centar
	Uklanjanje živice uz ogradu

	6.
	Ulica Viktora Kovačića 20-26

	Obnova sprava na dječjem igralištu

	7.
	Ostrogovićeva ulica 1-7
	Izrada projektne dokumentacije dječjeg parka

	8.
	Ulica Milovana Kovačevića 1-9
	Izrada projektne dokumentacije dječjeg parka

	9.
	Zemljakova ulica 1-9
	Izrada projektne dokumentacije dječjeg parka



3. Ovaj zaključak dostavlja se Gradskoj četvrti Novi Zagreb-istok.

Ad. 7. Davanje mišljenja na prijedlog Programa asfaltiranja nerazvrstanih cesta I. reda u Gradu Zagrebu za 2022. godinu
Vijeće jednoglasno (9 „za“) donosi

ZAKLJUČAK
o prijedlogu Programa asfaltiranja nerazvrstanih cesta I. reda 
u Gradu Zagrebu za 2022. godinu

1. Vijeće Mjesnog odbora Sopot raspravljalo je o prijedlogu Programa asfaltiranja nerazvrstanih cesta I. reda u Gradu Zagrebu za 2022. godinu.

2. Vijeće Mjesnog odbora prihvaća prijedlog Programa asfaltiranja nerazvrstanih cesta I. reda u Gradu Zagrebu za 2022. godinu.

3. Ovaj zaključak dostavlja se Gradskoj četvrti Novi Zagreb-istok.




Ad. 8. Pitanja, prijedlozi i obavijesti
Povodom prijedloga građana o imenovanju dječjeg parka po Zvonimiru Balogu, Vijeće će prijedlog uvrstiti na dnevni red sljedeće sjednice.
Povodom pritužbe građana na buku kod dječjeg vrtića u Ostrogovićevoj, Vijeće će pritužbu uvrstiti na dnevni red sljedeće sjednice.

Predsjednik zaključuje sjednicu u 19:30 sati.
Zapisnik napisala: Ramona Antić

